section_heading: Klimatski uvjeti i glad
paragraph_text: Vlast je također pokrenula kampanju pod nazivom: "Kampanja protiv četiri pošasti" usmjerenu protiv štakora, muha, vrabaca i komaraca. Stanovništvo je poticano da ubija ove životinje što više može, pa su primjerice, ljudi pribjegavali stvaranju buke dok se vrapci ne bi umorili od letenja do smrti. Posljedično, vrapci su u Kini gotovo istrijebljeni što je uzrokovalo Veliku pošast skakavaca, kojima su se vrapci hranili, uzrokovavši još veće probleme sa žetvom.<ref> Zbog pogrešnih informacija o žetvi, žitarice su transportirane u gradove tako da je u selima nastala nestašice hrane i postepeno zavladala glad. Iako je neuspjeh kampanje bio očit, Mao je naredio da Kina nastavi izvoziti žitarice od 1958. do 1960. kako bi sačuvao obraz i uvjerio svijet o uspjehu svojeg pothvata.